Sankülotid

Sankülottideks (prantsuse keeles sans-culottes 'ilma põlvpüksteta') nimetati Prantsuse revolutsiooni ajal kõige radikaalsemaid vabariigi pooldajaid. Olles lihtrahva hulgast pärit, kandsid nad pikki pükse, samas kui jõukamad mehed tavatsesid käia kitsaste põlvpükstega.

Just sankülotid tõukasid revolutsiooni radikaalsuse suunas. Sõja ja rojalistide mässu ajal muutusid patriootlikud sankülotid kahtlustavaks kõigi teisitimõtlejate suhtes, nähes neis võimalikke reetureid. Kritiseeriti žirondiinide valitsuse vabameelset majanduspoliitikat, nõuti riigivõimu tugevdamist ja suuremat võrdsust kodanike vahel.

Kategooria:Prantsuse revolutsioon